CELEX: 32015R2438
Language: lt
Date: 2015-10-12 00:00:00
Title: 2015 m. spalio 12 d. Komisijos deleguotasis reglamentas (ES) 2015/2438, kuriuo nustatomas tam tikrai priedugnio žuvų žvejybai šiaurės vakarų vandenyse taikomas žuvų išmetimo į jūrą mažinimo planas

23.12.2015   
            
            
               LT
            
            
               Europos Sąjungos oficialusis leidinys
            
            
               L 336/29
            
         KOMISIJOS DELEGUOTASIS REGLAMENTAS (ES) 2015/2438
   2015 m. spalio 12 d.
   kuriuo nustatomas tam tikrai priedugnio žuvų žvejybai šiaurės vakarų vandenyse taikomas žuvų išmetimo į jūrą mažinimo planas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
   kadangi:
   
               (1)
            
            
               Reglamentu (ES) Nr. 1380/2013 siekiama palaipsniui sustabdyti žuvų, sužvejotų vykdant visą ES žvejybą, išmetimą į jūrą, įvedant įpareigojimą iškrauti visą tų rūšių, kurioms taikomi sužvejojamo kiekio apribojimai, laimikį;
            
         
               (2)
            
            
               Reglamento (ES) Nr. 1380/2013 15 straipsnio 6 dalyje Komisija įgaliojama deleguotuoju aktu ne ilgesniam kaip trejų metų laikotarpiui priimti žuvų išmetimo į jūrą mažinimo planus remiantis bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
            
         
               (3)
            
            
               Belgija, Airija, Ispanija, Prancūzija, Nyderlandai ir Jungtinė Karalystė turi tiesioginių žvejybos šiaurės vakarų vandenyse valdymo interesų. Pasikonsultavusios su Šiaurės vakarų vandenų patariamąja taryba, minėtos valstybės narės Komisijai pateikė bendrą rekomendaciją. Ją rengiant panaudotas atitinkamų mokslinių įstaigų mokslinis indėlis, kurį peržiūrėjo Žuvininkystės mokslo, technikos ir ekonomikos komitetas (STECF). Į bendrą rekomendaciją įtrauktos priemonės atitinka Reglamento (ES) Nr. 1380/2013 15 straipsnio 6 straipsnį, todėl, vadovaujantis to reglamento 18 straipsnio 3 dalimi, jas reikėtų įtraukti į šį reglamentą;
            
         
               (4)
            
            
               šiaurės vakarų vandenyse įpareigojimas iškrauti visą rūšių, pagal kurias apibrėžiama žvejyba, kuriai taikomi sužvejojamo kiekio apribojimai, laimikį pagal Reglamento (ES) Nr. 1380/2013 15 straipsnio 1 dalies c punktą turėtų būti pradėtas taikyti ne vėliau kaip nuo 2016 m. sausio 1 d. Laikantis bendros rekomendacijos žuvų išmetimo į jūrą mažinimo planas nuo 2016 m. sausio 1 d. turėtų apimti išteklius, pagal kuriuos apibrėžiama itin mišri atlantinių menkių, juodadėmių menkių, paprastųjų merlangų ir ledjūrio menkių žvejyba, norveginių omarų žvejyba, mišri europinių jūrų liežuvių ir jūrinių plekšnių žvejyba ir europinių jūrinių lydekų žvejyba;
            
         
               (5)
            
            
               bendroje rekomendacijoje siūloma įpareigojimo iškrauti visą laimikį išimtį taikyti norveginiams omarams, sugautiems dugninėmis gaudyklėmis, gaudyklėmis arba krabų bei omarų gaudyklėmis ICES VIa kvadrate ir VII parajonyje, nes, moksliniais duomenimis, jų išgyvenamumo lygis yra aukštas, atsižvelgiant į šios rūšies žuvų žvejybos įrankių, žvejybos praktikos ir ekosistemos charakteristikas. STECF padarė išvadą, kad šios išimties taikymas pagrįstas. Todėl susijusi išimtis turėtų būti įtraukta į šį reglamentą;
            
         
               (6)
            
            
               bendroje rekomendacijoje yra trys įpareigojimo iškrauti visą laimikį taikymo de minimis išimtys, tam tikra apimtimi taikomos tam tikrai žvejybai. STECF, peržiūrėjęs valstybių narių pateiktą informaciją, padarė bendrą išvadą, kad bendroje rekomendacijoje pateikiami argumentai (kai kuriais atvejais patvirtinti kokybiniu išlaidų vertinimu) – sunkiai padidinamas selektyvumas ir (arba) neproporcingos nepageidaujamos priegaudos tvarkymo išlaidos – yra pagrįsti. Atsižvelgiant į tai, kas išdėstyta pirmiau ir neturint tam prieštaraujančios mokslinės informacijos, tikslinga nustatyti de minimis išimtis pagal bendroje rekomendacijoje siūlomus procentinius dydžius neviršijant Reglamento (ES) Nr. 1380/2013 15 straipsnio 1 dalyje leidžiamų lygių;
            
         
               (7)
            
            
               
                  de minimis išimties taikymas europiniams jūrų liežuviams – ne daugiau kaip 3 % (2016–2018 m.) bendro metinio šios rūšies žuvų kiekio, sužvejoto laivų, kurie jas žvejoja sieniniais tinklais ir žiauniniais tinklais ICES VII d, e, f ir g kvadratuose – yra grindžiamas tuo, kad perspektyviai padidinti šio žvejybos selektyvumą yra labai sunku. STECF padarė išvadą, kad ši išimtis yra tinkamai apibrėžta ir todėl turėtų būti įtraukta į šį reglamentą;
            
         
               (8)
            
            
               
                  de minimis išimties taikymas paprastiesiems merlangams – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie juos žvejoja mažesnio kaip 100 mm dydžio akių dugniniais tralais ICES VII d ir e kvadratuose – yra grindžiamas tuo, kad padidinti šios žvejybos selektyvumą yra labai sunku. STECF padarė išvadą, kad pateikta pakankamai informacijos išimties taikymui pagrįsti, tačiau reiktų rasti papildomos informacijos de minimis apimčiai nustatyti. Todėl šią išimtį galima įtraukti į reglamentą, tačiau tik drauge su nuostata, pagal kurią atitinkamos valstybės narės turi pateikti Komisijai daugiau duomenų, kad STECF galėtų visapusiškai įvertinti, ar dabartinis į jūrą išmetamų žuvų kiekis pagrindžia prašomą de minimis išimties taikymo apimtį;
            
         
               (9)
            
            
               
                  de minimis išimties taikymas paprastiesiems merlangams – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie jas žvejoja ne mažesnio kaip 100 mm dydžio akių dugniniais tralais ICES VII b–j kvadratuose – yra grindžiamas tuo, kad padidinti šios žvejybos selektyvumą yra labai sunku. STECF padarė išvadą, kad pateikta pakankamai informacijos išimties taikymui pagrįsti, tačiau reiktų rasti papildomos informacijos de minimis apimčiai nustatyti. STECF pažymėjo, kad atliekami tolesni selektyvumo tyrimai. Todėl ši išimtis įtraukiama į reglamentą drauge su nuostata, pagal kurią atitinkamos valstybės narės turi pateikti Komisijai daugiau duomenų, kad STECF galėtų visapusiškai įvertinti vykdant atitinkamą žvejybą į jūrą išmetamų žuvų kiekį;
            
         
               (10)
            
            
               
                  de minimis išimties taikymas paprastiesiems merlangams – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie juos žvejoja mažesnio nei 100 mm dydžio akių dugniniais tralais ICES VII kvadrate (išskyrus VII a, d ir e) – yra grindžiamas tuo, kad padidinti šios žvejybos selektyvumą yra labai sunku. STECF pažymėjo, kad pagrindžiant šios išimties taikymą pateikta mažai kiekybinės informacijos apie selektyvumą. STECF padarė išvadą, kad reikėtų surinkti daugiau informacijos šios de minimis išimties pagrįstumui įvertinti. Todėl šią išimtį galima įtraukti į reglamentą, tačiau tik drauge su nuostata, pagal kurią atitinkamos valstybės narės turi pateikti Komisijai daugiau duomenų, kad STECF galėtų geriau įvertinti šią išimtį pagrindžiančią informaciją;
            
         
               (11)
            
            
               
                  de minimis išimties taikymas norveginiams omarams – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie šiuos omarus privalo iškrauti ICES VII parajonyje – yra grindžiamas tuo, kad padidinti šios žvejybos selektyvumą yra labai sunku. STECF padarė išvadą, kad šios išimties taikymas pagrįstas. Todėl susijusi išimtis turėtų būti įtraukta į šį reglamentą;
            
         
               (12)
            
            
               
                  de minimis išimties taikymas norveginiams omarams – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie šiuos omarus privalo iškrauti ICES VIa kvadrate – yra grindžiamas tuo, kad padidinti šios žvejybos selektyvumą yra labai sunku, ir patvirtinamąja kiekybine informacija apie neproporcingas nepageidaujamos priegaudos tvarkymo išlaidas. STECF padarė išvadą, kad šios išimties taikymas pagrįstas. Todėl susijusi išimtis turėtų būti įtraukta į šį reglamentą;
            
         
               (13)
            
            
               
                  de minimis išimties taikymas europiniams jūrų liežuviams – ne daugiau kaip 3 % (2016–2018 m.) bendro metinio šios rūšies žuvų kiekio, sužvejoto laivų, kurie naudoja padidinto selektyvumo žvejybos įrankius ICES VII d, e, f ir g kvadratuose – yra grindžiamas tuo, kad padidinti šios žvejybos selektyvumą yra labai sunku. STECF pažymėjo, kad išimties tikslas – kompensuoti didesnio selektyvumo įrankio naudojimą ir prašoma de minimis išimtis turėtų apimti likutinį į jūrą išmetamų žuvų kiekį. Todėl susijusi išimtis turėtų būti įtraukta į šį reglamentą;
            
         
               (14)
            
            
               kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, šis reglamentas turėtų įsigalioti iš karto, kai tik bus paskelbtas. Atsižvelgiant į Reglamento (ES) Nr. 1380/2013 15 straipsnyje nustatytą tvarkaraštį, jis turėtų būti taikomas nuo 2016 m. sausio 1 d. Remiantis to reglamento 15 straipsnio 6 dalimi, šis reglamentas turėtų būti taikomas ne ilgiau kaip trejus metus,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šiame reglamente išsamiai nustatyta, kaip įgyvendinti Reglamento (ES) Nr. 1380/2013 15 straipsnio 1 dalyje numatytą įpareigojimą iškrauti visą laimikį, ir jis nuo 2016 m. sausio 1 d. taikomas šiaurės vakarų vandenyse, apibrėžtuose to reglamento 4 straipsnio 2 dalies c punkte, vykdant šio reglamento priede nurodytą žvejybą.
   2 straipsnis
   Išgyvenamumu grindžiama išimtis
   Reglamento (ES) Nr. 1380/2013 15 straipsnio 4 dalies b punkte numatyta įsipareigojimo iškrauti visą laimikį išimtis, taikytina rūšims, kurios, moksliniais duomenimis, pasižymi aukštu išgyvenamumo lygiu, taikoma norveginiams omarams (Nephrops norvegicus), sugautiems dugninėmis gaudyklėmis, gaudyklėmis arba krabų bei omarų gaudyklėmis (žvejybos įrankių kodai (2): FPO ir FIX) ICES VIa kvadrate ir VII parajonyje.
   3 straipsnis
   De minimis išimtys
   1.   Nukrypstant nuo Reglamento (ES) Nr. 1380/2013 15 straipsnio 1 dalies, į jūrą išmesti leidžiama šiuos kiekius:
   
               a)
            
            
               europinių jūrų liežuvių (Solea solea) – ne daugiau kaip 3 % (2016 m., 2017 m. ir 2018 m.) bendro metinio šios rūšies žuvų kiekio, sužvejoto laivų, kurie šios rūšies žuvis žvejoja sieniniais tinklais ir žiauniniais tinklais ICES VII d, e, f ir g kvadratuose;
            
         
               b)
            
            
               paprastųjų merlangų (Merlangius merlangus) – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie juos žvejoja mažesnio kaip 100 mm dydžio akių dugniniais tralais ICES VII d ir e kvadratuose;
            
         
               c)
            
            
               paprastųjų merlangų (Merlangius merlangus) – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie juos žvejoja ne mažesnio kaip 100 mm dydžio akių dugniniais tralais ICES VII b–j kvadratuose;
            
         
               d)
            
            
               paprastųjų merlangų (Merlangius merlangus) – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio šios rūšies žuvų kiekio, sužvejoto laivų, kurie juos žvejoja mažesnio kaip 100 mm dydžio akių dugniniais tralais ICES VII parajonyje (išskyrus VII d ir e kvadratus);
            
         
               e)
            
            
               norveginių omarų (Nephrops norvegicus) – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio kiekio, sužvejoto laivų, kurie privalo šiuos omarus iškrauti ICES VII parajonyje;
            
         
               f)
            
            
               norveginių omarų (Nephrops norvegicus) – ne daugiau kaip 7 % (2016 m. ir 2017 m.) ir ne daugiau kaip 6 % (2018 m.) bendro metinio kiekio, sužvejoto laivų, kurie privalo šiuos omarus iškrauti ICES VIa kvadrate;
            
         
               g)
            
            
               europinių jūrų liežuvių (Solea solea) – ne daugiau kaip 3 % (2016 m., 2017 m. ir 2018 m.) bendro metinio šios rūšies žuvų kiekio, sužvejoto laivų, kurie naudoja didesnio selektyvumo įrankius (TBB įrankį, kurio tinklo akių dydis yra 80–199 mm) ICES VII d, e, f ir g kvadratuose.
            
         2.   Tiesioginių valdymo interesų šiaurės vakarų vandenyse turinčios valstybės narės iki 2016 m. gegužės 1 d. Komisijai pateikia papildomų žuvų išmetimo į jūrą duomenų ir kitos aktualios mokslinės informacijos, pagrindžiančios 1 dalies b, c ir d punktuose nurodytų išimčių taikymą. Žuvininkystės mokslo technikos ir ekonomikos komitetas (STECF) ne vėliau kaip iki 2016 m. rugsėjo 1 d. įvertina pateiktus duomenis ir informaciją.
   4 straipsnis
   Laivai kuriems taikomas įpareigojimas iškrauti laimikį
   1.   Valstybės narės pagal šio reglamento priede išdėstytus kriterijus nustato, kokiems konkrečios žvejybos laivams taikomas įpareigojimas iškrauti laimikį.
   2.   Iki 2015 m. gruodžio 31 d. valstybės narės per saugiąją Sąjungos kontrolės svetainę Komisijai ir kitoms valstybėms narėms pateikia pagal 1 dalį atrinktų priede nustatytos kiekvienos konkrečios žvejybos laivų sąrašą. Šiuos sąrašus jos nuolat atnaujina.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas 2016 m. sausio 1 d.–2018 m. gruodžio 31 d.
   4 straipsnis taikomas nuo šio reglamento įsigaliojimo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 1 28, p. 22.
   
      (2)  Šiame reglamente naudojamus žvejybos įrankių kodus nustatė Jungtinių Tautų Maisto ir žemės ūkio organizacija.
   
      PRIEDAS
      
         Žvejyba, kuriai taikomas įpareigojimas iškrauti laimikį
      
      
                  a)
               
               
                  žvejyba ICES VIa kvadrate ir ICES Vb kvadrato Sąjungos vandenyse
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankio aprašymas
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Tralai ir velkamieji tinklai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį drauge sudėjus sudarė daugiau kaip 10 % atitinkamų menkinių žuvų – atlantinių menkių, juodadėmių menkių, paprastųjų merlangų ir ledjūrio menkių, – įpareigojimas taikomas juodadėmėms menkėms.
                           
                        
                              Norveginiai omarai (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Tralai, velkamieji tinklai, dugninės gaudyklės, gaudyklės ir krabų bei omarų gaudyklės
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 30 % norveginių omarų, įpareigojimas taikomas norveginiams omarams.
                           
                        
            
                  b)
               
               
                  Žvejyba ICES VI ir VII parajoniuose ir ICES Vb kvadrato Sąjungos vandenyse, kuriai taikomas jungtinis europinių jūrinių lydekų BLSK
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankio aprašymas
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Europinės jūrinės lydekos
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Tralai ir velkamieji tinklai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 30 % europinių jūrinių lydekų, įpareigojimas taikomas europinėms jūrinėms lydekoms.
                           
                        
                              Europinės jūrinės lydekos
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              Visi žiauniniai tinklai
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrinių lydekų kiekiui.
                           
                        
                              Europinės jūrinės lydekos
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              Visos ūdos
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrinių lydekų kiekiui.
                           
                        
            
                  c)
               
               
                  Žvejyba, kuriai ICES VII parajonyje taikomas norveginių omarų BLSK
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankio aprašymas
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Norveginiai omarai (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              Tralai, velkamieji tinklai, dugninės gaudyklės, gaudyklės ir krabų bei omarų gaudyklės
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 30 % norveginių omarų, įpareigojimas taikomas jnorveginiams omarams.
                           
                        
            
                  d)
               
               
                  Žvejyba ICES VIIa kvadrate
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankiai
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Tralai ir velkamieji tinklai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį drauge sudėjus sudarė daugiau kaip 10 % atitinkamų menkinių žuvų – atlantinių menkių, juodadėmių menkių, paprastųjų merlangų ir ledjūrio menkių, – įpareigojimas taikomas juodadėmėms menkėms.
                           
                        
            
                  e)
               
               
                  Žvejyba ICES VIId kvadrate
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankiai
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Europiniai jūrų liežuviai (Solea solea)
                           
                           
                              TBB
                           
                           
                              Visi sijiniai tralai
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrų liežuvių kiekiui.
                           
                        
                              Europiniai jūrų liežuviai (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Tralai
                           
                           
                              < 100 mm
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 5 % europinių jūrų liežuvių, įpareigojimas taikomas europiniams jūrų liežuviams.
                           
                        
                              Europiniai jūrų liežuviai (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Visi sieniniai tinklai ir žiauniniai tinklai
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrų liežuvių kiekiui.
                           
                        
                              Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Tralai ir velkamieji tinklai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį drauge sudėjus sudarė daugiau kaip 25 % atitinkamų menkinių žuvų – atlantinių menkių, juodadėmių menkių, paprastųjų merlangų ir ledjūrio menkių, – įpareigojimas taikomas paprastiesiems merlangams.
                           
                        
            
                  f)
               
               
                  Europinių jūrų liežuvių žvejyba ICES VIIe kvadrate
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankiai
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Europiniai jūrų liežuviai (Solea solea)
                           
                           
                              TBB
                           
                           
                              Visi sijiniai tralai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 10 % europinių jūrų liežuvių, įpareigojimas taikomas europiniams jūrų liežuviams.
                           
                        
                              Europiniai jūrų liežuviai (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Visi sieniniai tinklai ir žiauniniai tinklai
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrų liežuvių kiekiui.
                           
                        
            
                  g)
               
               
                  Žvejyba ICES VII b, c ir f–k kvadratuose
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankiai
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Europiniai jūrų liežuviai (Solea solea)
                           
                           
                              TBB
                           
                           
                              Visi sijiniai tralai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį sudarė daugiau kaip 5 % europinių jūrų liežuvių, įpareigojimas taikomas europiniams jūrų liežuviams.
                           
                        
                              Europiniai jūrų liežuviai (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              Visi sieniniai tinklai ir žiauniniai tinklai
                           
                           
                              Visų dydžių
                           
                           
                              Įpareigojimas taikomas visam sužvejotų europinių jūrų liežuvių kiekiui.
                           
                        
            
                  h)
               
               
                  Žvejyba ICES VII b, c, e ir f–k kvadratuose
                  
                              Žvejyba
                           
                           
                              Žvejybos įrankio kodas
                           
                           
                              Žvejybos įrankiai
                           
                           
                              Tinklo akių dydis
                           
                           
                              Įpareigojimas iškrauti visą laimikį
                           
                        
                              Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              Tralai ir velkamieji tinklai
                           
                           
                              Visų dydžių
                           
                           
                              Jei bendrą 2013 m. ir 2014 m. iš kiekvieno laivo iškrautą visų rūšių žuvų kiekį drauge sudėjus sudarė daugiau kaip 25 % atitinkamų menkinių žuvų – atlantinių menkių, juodadėmių menkių, paprastųjų merlangų ir ledjūrio menkių, – įpareigojimas taikomas paprastiesiems merlangams.